Kwame Osei Prempeh

Kwame Osei-Prempeh (wɔwoo no 19 December 1957) yɛ Ghana ɔmanyɔni na ɔyɛ Ghana Mmarahyɛ badwa a Ɛto so Anum no muni a ogyina Nsuta-Kwamang Beposofo ananmu wɔ Ashanti Mantam mu wɔ Ghana.

 Mfitiase asetra ne Nhomasua 
Wɔwoo Prempeh wɔ Kwamang wɔ Asante Mantam mu wɔ Ghana. Ɔkɔɔ Kwame Nkrumah Suapɔn a ɛhwɛ Nyansahu ne Mfiridwuma so na onyaa ne Abodin krataa wɔ Bachelor of Social Science mu wɔ afe 1982 mu. Ɔkɔɔ Ghana Suapɔn wɔ afe 1987 mu na osuaa Quantum Chemistry Laboratory, QCL. Ɔsan nso kɔɔ Ghana mmara sukuu na onyaa Abodin krataa wɔ Bachelor of Law mu wɔ afe 1989 mu.

 Adwuma 
Na Prempeh yɛ Sarpong Mmara Dwumadibea a ɛwɔ Ashanti Mantam mu, Kumasi no mu dwumayɛni. Na ɔsan yɛ Mmarahyɛ Bagua no muni ma Nsuta-Kwamang Beposo mantam a ɛwɔ Ashanti Mantam mu wɔ Ghana. Ɔbɛyɛɛ Ɔkwankyerɛfo Panyin a ɔreyɛ adwuma ne Kuw no Adwumayɛfo Panyin wɔ GOIL Adwumakuw a Wɔahyehyɛ nom wɔ June 3, 2019, akyi a ɔyɛɛ board member firi mfeɛ mmienu a atwam no.

 Amanyɔsɛm 
Prempeh yɛ Ɔman Ho Dɔ Kuw Foforo (NPP) no muni. Wɔdii kan paw no sɛ ɔmmra Mmarahyɛ Bagua no mu wɔ December 1996 Ghana amansan abatoɔ mu wɔ New Patriotic Party no tikiti so. Ɔnyaa abatoɔ 12,586 wɔ abatoɔ 24,444 a ɛfata a wɔtoeɛ a ɛgyina hɔ ma ɔha mu nkyekyɛmu 51.5 tiaa Thomas Fokuo Agyepong a ɔyɛ NDC amanyɔkuw muni a ɔnyaa abatoɔ 10,313 a ɛgyina hɔ ma ɔha mu nkyekyɛmu 33.70. Ɔdii nkonim wɔ afe 2000 Ghana Amansan Abatoɔ no mu a ɔnyaa abatoɔ 13,568 wɔ abatoɔ 21,358 a ɛfata a wɔtoeɛ no mu a ɛgyina hɔ ma ɔha mu nkyekyɛmu 63.50 tiaa Ebenezer A. Frimpong Prempeh ne NDC muni, Osei O. Emmanuel a ɔyɛ NRP muni, Osei Kwadwo yɛ CPP muni, Salisu Muhammed yɛ PNC muni ne Kofi A. Kankam a ɔyɛ UGM muni a ɔnyaa abatoɔ 6,889, abatoɔ 304, abatoɔ 285, abatoɔ 221, abatoɔ 91. Ɔnyaa abatoɔ 15,704 wɔ abatoɔ 24,344 a ɛfata a wɔtoeɛ no mu a ɛgyina hɔ ma ɔha mu nkyekyɛmu 64.50 tiaa Samuel Otu a ɔyɛ NDC muni, E.O.Adu-Amankwaah a ɔyɛ IND muni ne George Osei Owusu Amankwah a ɔyɛ CPP muni a ɔnyaa abatoɔ 7,769, 547 ne 324. Ɔnyaa abatoɔ 17,403 wɔ abatoɔ 24,879 a ɛfata a wɔtoeɛ a ɛgyina hɔ ma ɔha mu nkyekyɛmu 69.95 wɔ afe 2008 Amansan Abatoɔ no mu. Kwame Asafu-Adjei dii no so nkonim wɔ afe 2012 Amansan Abatoɔ no mu.

 Ankorankoro asetra 
Prempeh aware na ɔwɔ mma baanan. Ɔyɛ Kristoni na ɔyɛ Adventist Asɔre no muni.

 Beaɛ a menyaa mmoa fii 

Nkyekyεmu:Ganafoɔ
Nkyekyεmu:Ghana amanyɔsɛm
Nkyekyεmu:Ateasefoɔ
Nkyekyεmu:Ghana mmrahyɛbadwafoɔ 2005–2009
Nkyekyεmu:Ghana mmrahyɛbadwafoɔ 2009–2013
Nkyekyεmu:New Patriotic Party amanyɔfoɔ